ddrg/super_eurlex huggingface dataset:
KIRJALLINEN KYSYMYS E-2867/00

esittäjä(t): Camilo Nogueira Román (Verts/ALE) komissiolle

(14. syyskuuta 2000)

Aihe: Galician ja Pohjois-Portugalin työyhteisö eurooppalaisissa ohjelmissa kaudella 20002006

Ottaessaan vastaan Galician ja Pohjois-Portugalin työyhteisön kaksivuotisen puheenjohtajuuden Galician pääministeri Manuel Fraga korosti tarvetta lujittaa taloudellisia ja sosiaalisia yhdyssiteitä tällä alueella kauden 20002006 toimintaohjelmissa. Hän muistutti samalla Itä-Euroopan uusien jäsenvaltioiden liittymisen vuoksi muuttuvasta tilanteesta. Ottaako komissio huomioon Galician ja Pohjois-Portugalin muodostaman ainutlaatuisen euroalueen olemassaolon ja toiminnan tukemalla ohjelmia ja erityisinvestointeja, joilla myötävaikutetaan alueen kehitykseen ja yhteenkuuluvuuteen?

Michel Barnier'n komission puolesta antama vastaus

(30. lokakuuta 2000)

Yhteisö tukee erittäin merkittäviä investointeja Galiciaan ja Pohjois-Portugaliin yhteisön rakennerahastojen tavoitteen 1 mukaisesti rahoitettavien tukitoimien yhteydessä kaudella 20002006. Nämä tukitoimet on kohdennettu Espanjaa ja Portugalia koskevien yhteisön tukikehysten tasolla, jotka komissio on hiljattain hyväksynyt.

Mainittujen kussakin kyseisessä jäsenvaltiossa toteutettavien tukitoimien lisäksi komissio kiinnittää erityistä huomiota Galician ja Pohjois-Portugalin alueiden yhdessä aloittamiin toimiin, varsinkin Interreg III -yhteisöaloiteohjelman mukaisesti. Tämän ohjelman tavoitteena on Euroopan laajuisen yhteistyön edistäminen ja Euroopan alueella tapahtuvan harmonisen ja tasapainoisen kehityksen suosiminen.

Tässä yhteydessä III tilastollisen alueluokituksen (NUTS) alueet, Galician alueen Ourense ja Pontevedra sekä Pohjois-Portugalin alueen Alto-Tras-Os-Montes, Cavado ja Minho-Lima, kuuluvat Interreg III -yhteisöaloitteen A ohjelmalohkoon (rajat ylittävä yhteistyö). Nämä kaksi aluetta kuuluvat myös yleisesti saman yhteisöaloitteen B ohjelmalohkon (valtioiden välinen yhteistyö) ja C ohjelmalohkon (alueiden välinen yhteistyö) Atlantin alueen ja Lounais-Euroopan alueen yhteistyöalueisiin.

Kaudella 20002006 Espanja saa Interreg III -yhteisöaloitteen mukaista ohjeellista rahoitusta 900 miljoonaa euroa. Portugali saa puolestaan samalla kaudella 394 miljoonaa euroa. Espanjan ja Portugalin viranomaiset eivät ole vielä ilmoittaneet komissiolle virallisesti näiden määrien jakautumisesta alueiden, ohjelmalohkojen ja yhteistyöalueiden kesken. Tässä vaiheessa Interreg III mukaisesti Galician ja Pohjois-Portugalin alueille maksettavan tuen osuutta ei voida siis ilmoittaa täsmällisesti.

Komissio voi kuitenkin vakuuttaa, että se pitää työn menetelmiä ja tuloksia erittäin myönteisinä kyseisellä alueella, jolla oli yhteisön rakennerahastojen edellisellä ohjelmakaudella 19941999 käynnissä useita yhteistyöhankkeita. Galician ja Pohjois-Portugalin työyhteisöllä on jo merkittävää institutionaalista näyttöä ja yhteistyöperinteitä, joiden olisi oltava yksi tulevan rajat ylittävän yhteistyöohjelman ohjelmaperusteita. Komissio kiinnittää nykyisellä kaudella erityistä huomiota näiden alueiden välille aikaisemmin luotuja sosiaalisia ja taloudellisia yhteyksiä vahvistaviin rajoja ylittäviin hankkeisiin.
KIRJALLINEN KYSYMYS P-2213/00 esittäjä(t): Anna Karamanou (PSE) neuvostolle. Kolmentoista uskonnoltaan juutalaisen iranilaisen vainoaminen Iranissa.



Virallinen lehti nro 103 E , 03/04/2001 s. 0089 - 0089



KIRJALLINEN KYSYMYS P-2213/00 esittäjä(t): Anna Karamanou (PSE) neuvostolle (28. kesäkuuta 2000) Aihe: Kolmentoista uskonnoltaan juutalaisen iranilaisen vainoaminen Iranissa Ottaen huomioon, että noin vuoden ajan 13 iranilaista, jotka ovat uskonnoltaan juutalaisia, ovat olleet vankilassa perusteettomien vakoilusyytösten vuoksi ja että heidän oikeudenkäyntinsä, joka alkoi suljettujen ovien takana 1. toukokuuta, ei takaa oikeudenmukaista, puolueetonta ja ennakkoluulojen vaikutuksesta vapaata tuomiota, neuvostolta kysytään, pitäen silmällä päätöksen antamista seuraavan kahden viikon sisällä: Aikooko se, Iranin kanssa käynnistämänsä kriittisen vuoropuhelun puitteissa, edelleen painostaa ihmisoikeuksien ja uskonnonvapauden kunnioittamiseen ja oikeudenmukaisen päätöksen antamiseen kolmeatoista Iranin juutalaista koskevassa tapauksessa? Vastaus (7. marraskuuta 2000) Kuten arvoisa parlamentin jäsen tietää, kyseisten kolmentoista uskonnoltaan juutalaisen iranilaisen oikeudenkäynti saatiin päätökseen 1. heinäkuuta 2000. Kolme syytetyistä sai vapauttavan tuomion, ja kymmenelle heistä langetettiin 413 vuoden pituiset vankilatuomiot. Neuvosto toteaa, ettei tässä tapauksessa annettu kuolemantuomioita. EU on ilmaissut olevansa huolestunut tuomioista sekä pettynyt oikeudenkäynnin järjestämisestä suljetuin ovin Iranin viranomaisten antamista vakuutteluista huolimatta. Neuvosto korostaa, että Shirazin vallankumoustuomioistuimen päätöksistä voidaan valittaa, ja tuomittujen asianajajat ovat ilmoittaneet valittavansa niistä. Neuvosto toivoo, että muutoksenhakutuomioistuin käsittelee päätökset uudelleen. Neuvosto aikoo jatkossakin, Iranin kanssa käymänsä kattavan vuoropuhelun puitteissa ilmaista maan viranomaisille huolestuneisuutensa tapauksen johdosta sekä Iranin ihmisoikeustilanteesta yleensä.
KIRJALLINEN KYSYMYS E-2639/00 esittäjä(t): Claude Turmes (Verts/ALE) komissiolle. Laajentuminen ja sukupuolivaikutusten arviointi.



Virallinen lehti nro 136 E , 08/05/2001 s. 0063 - 0064



KIRJALLINEN KYSYMYS E-2639/00 esittäjä(t): Claude Turmes (Verts/ALE) komissiolle (1. elokuuta 2000) Aihe: Laajentuminen ja sukupuolivaikutusten arviointi 1990-luvulla tapahtuneet yleiset muutokset ovat vaikuttaneet voimakkaasti Itä-Euroopan maiden sosiaaliseen ja taloudelliseen tilanteeseen. Tulot ovat laskeneet, työpaikkoja on menetetty valtavat määrät, sosiaaliturvajärjestelmät ovat romahtaneet ja rikosten määrä on kasvanut. Naiset, joiden aikaisemmin katsottiin olevan samanarvoisia, joilla oli työpaikoissa yhtäläinen palkka, jotka saivat saman koulutuksen ja joilla oli käytössään lastenhoitopalveluja, ovat nykyisin huonommassa asemassa kuin viisitoista vuotta sitten. Komission sitoutuminen sukupuolten tasa-arvokysymysten valtavirtaistamiseen merkitsee sitä, että liittymisstrategiaan tulisi kaikilla tasoilla sisältyä näiden kysymysten tiedostaminen. Tässä tarkoituksessa komission tulisi aloittaa laajentumisen sukupuolivaikutusten arvioinnista ja ehdottaa noiden arviointien perusteella toimintoja, jotka johtavat sukupuolten tasa-arvoon (ja naisten vaikutusmahdollisuuksien lisääntymiseen). Huomion keskipisteessä tulisi luonnollisesti olla sukupuoli, toisin sanoen molemmat sukupuolet. Mitä sukupuolivaikutusten arviointeja ollaan suorittamassa? Mitä maita ne koskevat? Voiko komissio toimittaa ne saataville, tai, mikäli ne eivät ole vielä riittävän pitkällä, voidaanko parlamentille toimittaa tiedot niiden pääpiirteistä? Mitä arviointiperusteita arvioinneissa käytetään? Jos tällaisia arviointeja ei ole laadittu, miksi komissio ei ota vakavasti sitoumustaan, jonka se on tehnyt jo vuonna 1995? Günter Verheugenin komission puolesta antama vastaus (20. lokakuuta 2000) Komissio on tietoinen siitä, että kommunismin romahtamisen jälkeen tapahtuneet muutokset ovat vaikuttaneet voimakkaasti Itä-Euroopan maiden asukkaiden sosiaaliseen ja taloudelliseen tilanteeseen ja että nämä muutokset ovat joissakin tapauksissa johtaneet naisten tilanteen heikkenemiseen. Komissio valvoo ja seuraa aktiivisesti yhteisön säännöstön täytäntöönpanoa ja soveltamista tällä alalla jäsenyysneuvottelujen ja liittymisen valmisteluvälineiden, varsinkin säännöllisten kertomusten, kautta. Sukupuolten asemaan kohdistuvien vaikutusten tutkimiseksi komissio on julistanut tarjouskilpailun naisia ja laajentumista koskevan pienimuotoisen tutkimuksen laatimisesta täydentämään YK:n lastenrahaston (UNICEF) tutkimuksia. Uuteen sukupuolten tasa-arvoa koskevaan yhteisön puitestrategiaan (20012005) liittyen suunnitellaan jäsenyyttä hakeneiden maiden naisia koskevien syvällisempien tutkimusten käynnistämistä vuonna 2001. Komissio vahvistaa olevansa sitoutunut sukupuolten tasa-arvoisten mahdollisuuksien ulottuvuuden sisällyttämiseen kaikkiin yhteisön toiminta-aloihin ja tulee edelleenkin tarkoin seuraamaan sukupuolten asemaan liittyviä kysymyksiä laajentumisen yhteydessä.
KIRJALLINEN KYSYMYS E-3206/00 esittäjä(t): Daniel Varela Suanzes-Carpegna (PPE-DE) komissiolle. EU:n ja Kap Verden kalastussopimus.



Virallinen lehti nro 151 E , 22/05/2001 s. 0096 - 0097



KIRJALLINEN KYSYMYS E-3206/00 esittäjä(t): Daniel Varela Suanzes-Carpegna (PPE-DE) komissiolle (12. lokakuuta 2000) Aihe: EU:n ja Kap Verden kalastussopimus EU:n ja Kap Verden kalastussopimuksen voimassaolo päättyi 6. syyskuuta. Neuvotteluja uudesta pöytäkirjasta ei ole vielä käynnistetty, minkä vuoksi sopimuksen perusteella Kap Verden aluevesillä toimivan yhteisön laivaston kalastustoiminta on keskeytynyt. Tilanteen epävarmuus on aiheuttanut ongelmia alalla. Sopimus on tärkeä yhteisön laivastolle. Voiko komissio kertoa mistä syystä uutta pöytäkirjaa koskevia neuvotteluja ei ole käynnistetty? Onko Euroopan komissio jo päättänyt sopimusneuvottelujen aloittamispäivästä? Franz Fischlerin komission puolesta antama vastaus (28. marraskuuta 2000) Komissio kiittää parlamentin jäsentä kiinnostuksesta yhteisön ja Kap Verden tasavallan välisen kalastusta koskevaan sopimukseen liittyvän pöytäkirjan uusimiseen ja ilmoittaa kunnioittavasti seuraavaa. Tietoisena siitä, miten tärkeää on uusia pöytäkirja ennen sen voimassaoloajan päättymistä, komissio on alustavien yhteydenottojen jälkeen osallistunut kolmeen neuvottelukierrokseen, jotka järjestettiin Brysselissä 19.20. heinäkuuta 2000, Praiassa 23.25. elokuuta 2000 ja Brysselissä 6.7. marraskuuta 2000. Siitä huolimatta, että näiden kolmen neuvottelukierroksen aikana erityisesti kalastusmahdollisuuksien ja taloudellisen korvauksen osalla edistyttiin merkittävästi, osapuolet eivät kyenneet pääsemään sopimukseen erityisesti laiturilla tapahtuvan jälleenlaivauksen ehdoista.
KIRJALLINEN KYSYMYS E-3593/00 esittäjä(t): Samuli Pohjamo (ELDR) ja Mikko Pesälä (ELDR) komissiolle. Eurostatin tilastoja EU:n virallisille kielille.



Virallinen lehti nro 151 E , 22/05/2001 s. 0192 - 0192



KIRJALLINEN KYSYMYS E-3593/00 esittäjä(t): Samuli Pohjamo (ELDR) ja Mikko Pesälä (ELDR) komissiolle (22. marraskuuta 2000) Aihe: Eurostatin tilastoja EU:n virallisille kielille Olemme havainneet, että Eurostatin palveluita tai keskeisimpiä tilastoja ei saa ainakaan Internetistä kuin englanniksi, ranskaksi ja saksaksi. Koska monet indeksit ovat monimutkaisia, on Eurostatin palveluita näin ollen hankala seurata. Kysymme siksi, mitä komissio aikoo tehdä parantaakseen kansalaisten mahdollisuuksia saada keskeisimmät taloustilastot kaikilla EU:n virallisilla kielillä? Pedro Solbes Miran komission puolesta antama vastaus (22. joulukuuta 2000) Eurostat on hyvin tietoinen kysymyksestä, joka koskee kansalaisten mahdollisuutta saada tilastotietoja yhteisön eri kielillä. Nykyisillä henkilöstö- ja taloudellisilla resursseilla ei kuitenkaan ole mahdollista antaa Eurostatin julkaisemia tietoja käyttäjille 11 kielellä, vaan ainoastaan englanniksi, saksaksi ja ranskaksi. Lisäksi tilastotietojen julkaisemisen määräajan lyhentäminen, mitä käyttäjät pitävät erittäin tärkeänä, estää osaltaan tietojen antamisen kaikilla yhteisön kielillä. Eurostat pyrkii kuitenkin julkaisemaan joka vuosi yhden tai useamman erittäin laajalevikkisen (300 000 kappaletta) tuotteen yhteisön 11 kielellä (esim. Eurooppa lukuina). Eurostat aikoo kuitenkin tutkia eräiden tilastollisten perusindikaattorien asettamista käytettäväksi Internetissä yhteisön 11 kielellä vuonna 2001.
KIRJALLINEN KYSYMYS E-3603/00

esittäjä(t): Cristiana Muscardini (UEN) ja Gianfranco Fini (UEN) komissiolle

(22. marraskuuta 2000)

Aihe: Sosiaaliapu ensimmäinen askel karkotukseen

Saksan hallituksen omaksuma perusteettomien karkotusten politiikka jatkuu, mikä on yhä hälyttävämpää, nyt kun Saksan viranomaisia vastaan on aloitettu rikkomismenettely perustamissopimuksen 48 artiklan mukaisesti. Perusteettomasti karkotetuiksi joutuvat useimmiten siirtolaisyhteisön heikoimmassa asemassa olevat jäsenet, kuten muista Euroopan yhteisöjen maista tulleet työttömiksi jääneet siirtolaiset tai eläkeläiset, joiden tulot ovat alle 1 200 Saksan markkaa ja jotka ovat siis oikeutettuja sosiaaliapuun.

Saksan hallituksen omaksuma käytäntö, joka rikkoo liikkumisvapautta ja kansalaisten oikeutta valita asuinpaikkansa, osoittaa selvästi, että työssä käyvä ja tuottava (ja veroja maksava) henkilö hyväksytään ja häntä suojellaan hänen syntyperästään riippumatta. Jos ihminen ei enää ole tarkoituksenmukainen taloudelliselta kannalta, hänet hylätään ja pahimmassa tapauksessa karkotetaan maasta.

Siirtolaisten edustaja, Comites di Stoccardan ja CGIE:n (ulkomailla asuvien italialaisten yleisneuvosto) neuvonantaja Zoratto on ilmoittanut jälleen yhdestä karkotustapauksesta. Vuodesta 1961 asti Konstanzissa asuneelta, Venetosta kotoisin olevalta Italian kansalaiselta, joka oli saanut sosiaaliapua, evättiin oleskelulupa.

Voisiko komissio ottaa yhteyttä Saksan viranomaisiin tässä asiassa, jotta vireillä olevat karkotuspäätökset peruttaisiin?

Voisiko komissio ottaa tämän asian esille Saksan viranomaisten kanssa, jotta he nostaisivat sosiaaliavun antamisen kynnystä ja estäisivät siten sen, että karkotuspäätöksiin turvaudutaan näin usein?

Anna Diamantopouloun komission puolesta antama vastaus

(9. tammikuuta 2001)

Komissio ei ole tietoinen arvoisien parlamentin jäsenten mainitsemasta tapauksesta, joka koskee Konstanzassa asuvaa, Venetosta kotoisin olevaa Italian kansalaista. Jos arvoisat parlamentin jäsenet voisivat toimittaa komissiolle yksityiskohtaisia tietoja tapauksesta, komission olisi mahdollista tutkia sitä tarkemmin.

Komissio viittaa vastauksiin, jotka se on antanut Sebastiano Musumecin kirjalliseen kysymykseen P-3394/00(1), arvoisien parlamentin jäsenten esittämämiin kirjallisiin kysymyksiin E-3404/00, E-3405/00, E-3406/00 sekä Armando Cossuttan kirjalliseen kysymykseen E-3408/00(2) ja joissa on selvitys oleskelulupien uusimisen ja peruuttamisen alalla sovellettavasta yhteisön lainsäädännöstä sekä asiaa koskevasta kirjeenvaihdosta, jota on käyty komission ja Saksan viranomaisten välillä. Kirjeenvaihdosta käy ilmi, että Saksa hyväksyy komission kannan, jonka mukaan sosiaalitukea saavia siirtotyöläisiä ei saa yksinomaan sillä perusteella karkottaa jäsenvaltioista.

(1) EYVL C 136 E, 8.5.2001, s. 229.

(2) Katso sivu 159.
KIRJALLINEN KYSYMYS P-3213/00 esittäjä(t): Jillian Evans (Verts/ALE) komissiolle. Innovatiivisten toimien yksikkö (Aluepolitiikan pääosasto).



Virallinen lehti nro 136 E , 08/05/2001 s. 0205 - 0205



KIRJALLINEN KYSYMYS P-3213/00 esittäjä(t): Jillian Evans (Verts/ALE) komissiolle (10. lokakuuta 2000) Aihe: Innovatiivisten toimien yksikkö (Aluepolitiikan pääosasto) Voiko komissio vahvistaa, että vaikka kustannushyötyanalyysia ei ole suoritettu, se aikoo sulkea Euroopan aluekehitysrahaston 10 artiklan mukaisista pienhankkeista vastaavan innovatiivisten toimien yksikön, joka kuuluu aluepolitiikan pääosastoon? Jos näin on, voiko komissio perustella päätöksensä? Michel Barnier'n komission puolesta antama vastaus (30. lokakuuta 2000) Komissio vahvistaa, että se ei aio lakkauttaa aluepolitiikan pääosastoon kuuluvaa innovatiivisten toimien yksikköä, jonka tehtävänä on toisaalta panna täytäntöön ja saattaa päätökseen aikaisemman rakennerahastoja koskevan lainsäädännön(1) perusteella päätetyt innovatiiviset toimet ja toisaalta käynnistää uudet pilottihankkeet ja kokemustenvaihto, joista säädetään Euroopan aluekehitysrahastosta 12 päivänä heinäkuuta 1999 annetun Euroopan parlamentin ja neuvoston asetuksen (EY) N:o 1783/1999(2) 4 artiklassa. (1) Asetuksen (ETY) N:o 2052/88 soveltamisesta annetun asetuksen (ETY) N:o 4254/88 muuttamisesta Euroopan aluekehitysrahaston osalta 20 päivänä heinäkuuta 1993 annettu neuvoston asetus (ETY) N:o 2083/93 (EYVL L 193, 31.7.1993). (2) EYVL L 213, 13.8.1999.
KIRJALLINEN KYSYMYS E-2620/00 esittäjä(t): Laura González Álvarez (GUE/NGL) komissiolle. Valvomaton kaatopaikka Bañezassa (León, Espanja).



Virallinen lehti nro 113 E , 18/04/2001 s. 0135 - 0136



KIRJALLINEN KYSYMYS E-2620/00 esittäjä(t): Laura González Álvarez (GUE/NGL) komissiolle (1. elokuuta 2000) Aihe: Valvomaton kaatopaikka Bañezassa (León, Espanja) Bañezassa on valvomaton kaatopaikka, joka aiheuttaa ongelmia lähistön asukkaille. Kaatopaikalla poltetaan jätteitä vaarallisella tavalla. Tilanne pahenee koko ajan. Mitä toimia komissio voi toteuttaa turvatakseen, ettei Bañezan kunnan jätteiden käsittely vaarantaisi ihmisiä tai ympäristöä ja että noudatettaisiin yhteisön lainsäädäntöä, erityisesti direktiivillä 91/156/ETY(1) muutetun direktiivin 75/442/ETY(2) 4 ja 9 artiklan määräyksiä. (1) EYVL L 78, 26.3.1991, s. 32. (2) EYVL L 194, 25.7.1975, s. 39. Margot Wallströmin komission puolesta antama vastaus (3. lokakuuta 2000) Komissio ei ole tietoinen parlamentin jäsenen mainitsemista seikoista. Jätteistä annetussa neuvoston direktiivissä 75/442/ETY, sellaisena kuin se on muutettuna 18. maaliskuuta 1991 annetulla direktiivillä 91/156/ETY, säädetään, että jäsenvaltioiden on toteutettava tarvittavat toimenpiteet sen varmistamiseksi, että jätteet hyödynnetään tai niistä huolehditaan vaarantamatta ihmisten terveyttä ja käyttämättä menettelyjä tai menetelmiä, joista voi aiheutua vahinkoa ympäristölle. Tämän säännöksen soveltamiseksi kaikkien laitosten ja yritysten, jotka hyödyntävät jätteitä, on saatava tällaiseen toimintaa lupa direktiivin täytäntöönpanosta vastaavalta viranomaiselta. Perustamissopimusten valvojana komissio toteuttaa tarvittavat toimenpiteet sen varmistamiseksi, että tässä tapauksessa noudatetaan yhteisön lainsäädäntöä.
KIRJALLINEN KYSYMYS E-3983/00 esittäjä(t): Christine De Veyrac (PPE-DE) komissiolle. Midi-Pyrénéesin alueelle myönnettyjen yhteisön tukien määrä.



Virallinen lehti nro 151 E , 22/05/2001 s. 0210 - 0210



KIRJALLINEN KYSYMYS E-3983/00 esittäjä(t): Christine De Veyrac (PPE-DE) komissiolle (20. joulukuuta 2000) Aihe: Midi-Pyrénéesin alueelle myönnettyjen yhteisön tukien määrä Kuinka paljon yhteisön määrärahoja on myönnetty Toulouselle ja Midi-Pyrénéesin alueelle? Ketkä ovat olleet seuraavien rahastojen ja ohjelmien edunsaajia vuosina 1997, 1998, 1999 ja 2000 maksusitoumusmäärärahat ja maksumäärärahat tarvittaessa eroteltuina: - EAKR - EMOTR, ohjausosasto - ESR - tutkimusohjelmat - ympäristöohjelmat - pk-yrityksiä koskevat ohjelmat - koulutusta, ammatillista koulutusta ja nuorisopolitiikkaa koskevat ohjelmat - hajautettu yhteistyö? Romano Prodin komission puolesta antama vastaus (11. tammikuuta 2001) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-3115/00 esittäjä(t): Brigitte Wenzel-Perillo (PPE-DE) komissiolle. EU:n laajentumista koskevat tutkimukset.



Virallinen lehti nro 103 E , 03/04/2001 s. 0240 - 0241



KIRJALLINEN KYSYMYS E-3115/00 esittäjä(t): Brigitte Wenzel-Perillo (PPE-DE) komissiolle (6. lokakuuta 2000) Aihe: EU:n laajentumista koskevat tutkimukset Voiko komissio kertoa, onko se tehnyt tai aikooko se tehdä kattavan analyysin EU:n laajentumiseen liittyvistä asioista? Voiko komissio ilmoittaa, mitä vertikaalisia tai horisontaalisia tutkimuksia komission pääosastot ovat tehneet? Günter Verheugenin komission puolesta antama vastaus (30. lokakuuta 2000) Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot.
KIRJALLINEN KYSYMYS E-2333/00 esittäjä(t): Gunilla Carlsson (PPE-DE) komissiolle. Eläinkuljetukset.



Virallinen lehti nro 103 E , 03/04/2001 s. 0122 - 0122



KIRJALLINEN KYSYMYS E-2333/00 esittäjä(t): Gunilla Carlsson (PPE-DE) komissiolle (11. heinäkuuta 2000) Aihe: Eläinkuljetukset Vastauksessaan entisen kollegani Ivar Virginin kysymykseen (H-0324/97)(1) komissio myönsi, että unionissa rikotaan eläinsuojelumääräyksiä kuljetusten yhteydessä. Vastauksessa annettiin ymmärtää, että komissio harkitsi kääntymistä tuomioistuimen puoleen, jotta se tutkisi laiminlyövätkö eräät jäsenvaltiot direktiivin asianmukaisen toimeenpanon. Haluaisin tietää, mihin toimiin komissio on ryhtynyt niiden jäsenvaltioiden kohdalla, jotka eivät noudata yhteisiä direktiivejä? Lisäksi haluaisin tietää, eikö EU voi lopettaa tukien maksamista rikollisille, eläimiä kiduttaville, EU:n lakeja rikkoville kuljetusfirmoille? (1) Euroopan parlamentin keskustelut 4-500 (toukokuu 1997). David Byrnen komission puolesta antama vastaus (28. syyskuuta 2000) EY:n perustamissopimuksen 226 artiklassa (entisessä 169 artiklassa) edellytetään, että komissio antaa jäsenvaltiolle, jonka väitetään jättäneen täyttämättä sille yhteisön lainsäädännön mukaan kuuluvan velvollisuuden, tilaisuuden esittää huomautuksensa, ennen kuin komissio antaa asiasta lausunnon perusteluineen kyseisen artiklan mukaisesti. Asia voidaan saattaa yhteisön tuomioistuimen käsiteltäväksi, jos jäsenvaltio ei noudata komission perusteltua lausuntoa määräajassa. Komissio on jo käynnistänyt jäsenyysvelvoitteiden noudattamatta jättämistä koskevan menettelyn useita jäsenvaltioita vastaan niiden saatettua puutteellisesti voimaan eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19. marraskuuta 1991 annetun neuvoston direktiivin 91/628/ETY(1), sellaisena kuin se on muutettuna 29. kesäkuuta 1995 annetulla direktiivillä 95/29/EY(2). Komission on piakkoin päätettävä perustellun lausunnon antamisesta näissä tapauksissa. Vientitukijärjestelmän soveltamista koskevista erityisistä yksityiskohtaisista säännöistä elävien nautaeläinten hyvinvoinnin osalta kuljetuksen aikana 18. maaliskuuta 1998 annetussa komission asetuksessa (EY) N:o 615/98(3), jolla pannaan täytäntöön naudanliha-alan yhteisestä markkinajärjestelystä 17. toukokuuta 1999 annetun neuvoston asetuksen (EY) N:o 1254/1999(4) 33 artiklan 9 kohta, kytketään vientitukien maksaminen elävästä karjasta neuvoston direktiivin 91/628 noudattamiseen kuljetuksen aikana ensimmäiseen lastin purkamispaikkaan saakka määrämaassa. Jos viejä ei noudata asetuksen N:o 615/98 säännöksiä erityisten vientilähetysten osalta, jäsenvaltioiden tehtävänä on toteuttaa aiheelliset toimenpiteet vientitukia koskevien mahdollisten vaateiden osalta. (1) EYVL L 340, 11.12.1991. (2) EYVL L 148, 30.6.1995. (3) EYVL L 82, 19.3.1998. (4) EYVL L 160, 20.6.1999.